Diari Oficial de la Generalitat Valenciana


Sumari del DOGV 4705, del 04-03-2004 (2004/1497)

Informació pública del projecte d'urbanització de la UE AR-12.
--------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1497


Organisme emissor
:   Ajuntament de Xàbia

Tipus de document
:   Anunci

Informació pública del projecte d'urbanització de la UE AR-12. [2004/Q1497]
  
La Regidoria Delegada d'Urbanisme, en data 3 de desembre de 2003, ha dictat la resolució següent:
  
«Resolució número 2.165/2003
  
Francisco Martínez Apaolaza ha presentat un projecte d'urbanització de la UE AR-12 en data 29 d'abril de 2002, número de registre 5.040, perquè s'aprove després de fets els tràmits oportuns.
  
Atés que mitjançant un escrit, número de registre 5.148, de data 6 de maig de 2002, el agent urbanitzador presenta dos exemplars de l'estudi bàsic de seguretat i salut.
  
A la vista dels informes tècnics desfavorables, emesos en data 12 de juliol de 2002 per l'enginyer tècnic d'obres públiques municipal Pedro Carmona Calero i, en data 17 de juliol de 2002, per l'arquitecte tècnic municipal Jaume Roqueta i Alcaraz, l'agent urbanitzador presenta mitjançant un escrit, número de registre 6.909, de data 19 de maig de 2003, dos exemplars de plànols i memòria modificats amb l'esmena de les deficiències contemplades.
  
Una vegada examinats els exemplars aportats, l'arquitecte tècnic municipal Jaume Roqueta i Alcaraz, en data 9 de setembre de 2003, emet un informe favorable.
  
Atés que el programa d'actuació integrada de la UE AR-12, acompanyat d'estudi de detall i d'avantprojecte d'urbanització l'ha aprovat el Ple de la corporació, en la sessió feta el dia 28 de desembre de 2000.
  
Pel que fa a l'aprovació d'un projecte d'urbanització per a una actuació integrada, l'article 53 de la Llei Reguladora de l'Activitat Urbanística assenyala que se sotmetrà al procediment propi dels programes, establit en els articles 52 i 46 de la Llei Reguladora de l'Activitat Urbanística, que disposen que se sotmetran a informació al públic mitjançant la publicació d'edictes en el Diari Oficial de la Generalitat Valenciana, al tauler d'edictes de l'ajuntament i en un periòdic durant el termini de 20 dies.
  
Una vegada llegit l'informe jurídic favorable emés per la tècnica d'administració general, Alicia Ferrándiz Casal, de data 18 de novembre de 2003.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre delegació d'atribucions, i com a regidor delegat d'Urbanisme, resolc:
  
Primer
  
Sotmetre a informació pública el projecte d'urbanització de la UE AR-12, promogut per Francisco Martínez Apaolaza, mitjançant la publicació d'un edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia i en un diari de gran difusió de la província, durant el termini de 20 dies, perquè s'hi puguen formular al·legacions.
  
Segon
  
Ordenar la notificació als titulars cadastrals i a aquelles persones interessades que consten a l'expedient».
  
Cosa que es fa pública perquè se'n prenga coneixement general.